



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**AUTORIZAŢIE DE MEDIU**

**Nr. …din ……….. 2016**

**Draft**

**Ca urmare a cererii adresată de S.C. LUCRĂRI DRUMURI PODURI S.A., prin dl. Cherecheș Lucian, director general, cu sediul în judeţul Bistrița-Năsăud, municipiul Bistrița, str. Cuza Vodă, nr. 17 A, înregistrată la Agenţia pentru Protecţia Mediului Bistriţa-Năsăud cu nr. 9.562/30.08.2016,**

**în urma analizării documentelor transmise şi a completărilor la documentație, a verificării amplasamentului,**

**în baza Ordonanței de Urgență a Guvernului nr. 96/22.12.2012 privind stabilirea unor măsuri de reorganizare în cadrul administrației publice centrale și pentru modificarea unor acte normative, a Hotărârii Guvernului nr. 1.000/27.10.2012 privind reorganizarea şi funcţionarea Agenţiei Naţionale pentru Protecţia Mediului şi a instituțiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat prin Ordinele Ministrului Mediului și Pădurilor nr. 1298/2011 și nr. 3.839/09.11.2012 şi a Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/22.10.2007 și nr. 58/16.10.2012, modificată și completată prin O.U.G. nr. 164/19.11.2008, aprobată prin Legea nr. 226/21.07.2013, se emite:**

AUTORIZAŢIA DE MEDIU

**pentru:** Exploatare agregate minerale din albia majoră a râului Someșul Mare, mal stâng, Perimetrul Florești - Terasa D2, în localitatea Florești, extravilan, fn, comuna Nimigea, județul Bistrița-Năsăud,

**care prevede desfăşurarea următoarelor activităţi** (conform cod CAEN): Extracția pietrișului și nisipului – cod CAEN 0812 - rev. 2 (1421 – rev. 1).

Exploatarea agregatelor minerale se face din albia majoră a râului Someșul Mare, cod cadastral II.1.000.00.00.00.0, iar suprafaţa perimetrului este de 900 m2.

Obiectivul este situat în extravilanul localității Florești, comuna Nimigea, accesul pe amplasament se face din drumul județean DJ 172 Cociu ÷ Mocod, pe un drum de exploatare existent, în lungime de circa 0,85 km.

Obiectivul nu este amplasat în arie naturală protejată.

**Documentaţia conţine:**

**−** Fişa de prezentare şi declaraţie, întocmită de titular;

**−** Plan de situaţie şi plan de încadrare în zonă;

**−** Fişa de localizare a perimetrului de exploatare;

**−** Dovada mediatizării solicitării conform Anexei 3, a O.M. nr.1798/2007: anunţul public al solicitării de obţinere a autorizaţiei de mediu, publicat în ziarul Mesagerul din data de 30.08.2016, afișat la Primăria Comunei Nimigea sub nr. 4.922/29.08.2016 și la sediul titularului în data de 29.08.2016;

**−** Decizia etapei de încadrare nr. 471/29.07.2016, emisă de către A.P.M. Bistrița-Năsăud pentru proiectul: *"Instituire perimetru temporar de exploatare nisipuri și pietrișuri Florești - Terasa D2";*

− Proces verbal privind respectarea condițiilor impuse prin acordul de mediu, încheiată de A.P.M. Bistriţa-Năsăud și înregistrat cu nr. 9.277/22.08.2016;

**−** Decizia nr. 540/08.09.2016 a Agenţiei pentru Protecţia Mediului Bistriţa-Năsăud, luată în cadrul şedinţei CAT din data de 07.09.2015, privind emiterea autorizaţiei de mediu;

**−** Proces verbal din data de …., în urma şedinţei Comisiei Internă de Analiză, privind decizia finală de emitere a autorizaţiei de mediu,

**şi următoarele acte de reglementare emise de alte autorităţi:**

**−** Certificat de înregistrare seria B, nr. 2502510, eliberat de către Oficiul Registrului Comerţului de pe lângă Tribunalul Bistrița-Năsăud, la data de 12.06.2009, cu:

▪ nr. de ordine în registrul comerţului J06/457/1998;

▪ cod unic de înregistrare RO571198;

**−** Certificat constatator emis la data de către Oficiul Registrului Comerţului de pe lângă Tribunalul Bistrița-Năsăud sub nr. 15863/12.08.2015;

**−** Adresa titularului nr. 1.904.2016 privind programul de exploatare pe anul 2016 (exploatarea se face în baza Licenţei de exploatare nr. 2107/6.12.2000, cu durată de valabilitate 20 ani și Avizului nr. S-8 din 29.07.2016 aprobat de Compartimentul de Inspecție Teritorială pentru Resurse Minerale Bistrița);

**−** Autorizația de gospodărire a apelor nr. 379 din 07.07.2016, emisă de Administrația Bazinală de Apă Someș-Tisa din Cluj-Napoca, pentru *Exploatarea de agregate minerale din albia majoră a râului Someşul Mare - Balastiera Florești D2*, valabilă până la 31.12.2016.

**Prezenta autorizaţie se emite cu următoarele condiţii impuse:**

**−** Respectarea prevederilor O.U.G. nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/22.10.2007 și nr. 58/16.10.2012, modificată și completată prin O.U.G. nr. 164/19.11.2008, aprobată prin Legea nr. 226/21.07.2013;

**−** la terminarea lucrărilor de exploatare a agregatelor, **în termen de trei zile**, se va notifica APM Bistrița-Năsăud și Comisariatul Județean al GNM Bistrița-Năsăud;

**− în termen de** **șaizeci de zile** de la terminarea exploatării agregatelor, se va pune în practică și se va încheia Planul de refacere al mediului aprobat;

**−** se va notifica APM Bistrița-Năsăud și Comisariatul Județean al GNM Bistrița-Năsăud cu privire la finalizarea lucrărilor de refacere a mediului **în termen de trei zile** de la finalizare;

**−** cantitatea maximă de extras geologic nu va depăşi valoarea pentru care s-a obţinut drept de exploatare prin actele de reglementare emise de Agenţia Naţională pentru Resurse Minerale şi prin cele emise de către Administraţia Bazinală de Apă Someş÷Tisa din Cluj-Napoca;

**−** respectarea prevederilor Legii **nr. 104/2011 privind calitatea aerului înconjurător, publicată în M. Of. 452/2011;**

**−** respectarea prevederilor Legii Apelor nr. 107/1996, cu modificările şi completările ulterioare (inclusiv cele aduse de O.U.G. nr. 12/2007 pentru modificarea şi completarea unor acte normative care transpun acquis-ul comunitar în domeniul protecţiei mediului), ultimul act normativ pentru modificarea și completarea legii fiind O.U.G. nr. 69/28.06.2013;

**−** respectarea prevederilor HG nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin H.G. nr. 352/2005 şi H.G. nr. 210/200 respectarea prevederilor H.G. nr. 188/2002 privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, completată şi modificată cu H.G. nr. 352/2005, modificată cu H.G. nr. 210/2007 pentru modificarea şi completarea unor acte normative care transpun acquis-ul comunitar în domeniul protecţiei mediului;

**−** se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi);

**−** întreţinerea în stare bună a utilajelor şi mijloacelor de transport folosite, asigurarea şi verificarea tehnică periodică a acestora pentru a se evita scurgerile de produse petroliere de orice fel şi emisiile de noxe în atmosferă; nu se vor efectua schimburi de ulei sau reparaţii ale mijloacelor de transport auto în perimetrul exploatării; reparaţiile acestora şi schimburile de ulei se vor face la sediul titularului (în S.U.T. Bistrița) din municipiul Bistrița, str. Cuza Vodă, nr. 17 A;

**−** umectarea căilor de acces la perimetru în funcţie de condiţiile climatice din perioada executării lucrărilor, pentru evitarea ridicării pulberilor fine în atmosferă. Mijloacele de transport pentru materiale vor fi prevăzute cu prelată, pentru evitarea împrăştierii de particule cu ajutorul vântului;

**−** se interzice depozitarea, chiar şi temporară, a deşeurilor pe amplasamente neautorizate;

**−** se interzice accesul de pe amplasament pe drumurile publice cu utilaje, maşini de transport necurăţate;

**−** respectarea Legii nr. 211/2011 privind regimul deşeurilor, conform prevederilor căreia titularul are următoarele obligaţii:

* să încadreze fiecare tip de deşeu generat din propria activitate în lista deşeurilor aprobată de către Comisia Europeană, preluată în legislaţia naţională prin hotărâre de guvern;
* să gestioneze deşeurile fără a pune în pericol sănătatea umană şi fără a dăuna mediului, în special:

- fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul sau zonele de interes special;

* să valorifice deşeurile cu respectarea ierarhiei deşeurilor şi a protecţiei sănătăţii populaţiei şi a mediului;
* să colecteze separat cel puţin următoarele categorii de deşeuri: hârtie, metal, plastic şi sticlă şi să nu amestece aceste deşeuri;
* să supună deşeurile care nu au fost valorificate unei operaţiuni de eliminare în condiţii de siguranţă, pentru protecţia sănătăţii populaţiei şi a mediului;
* să efectueze operaţiunile de tratare sau să transfere aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile prezentei legi, nefiind scutit de responsabilitatea pentru realizarea operaţiilor de valorificare ori de eliminare completă;
* să transporte deşeurile numai la instalaţii autorizate pentru efectuarea operaţiunilor de tratare;
* să desemneze o persoană din rândul angajaţilor proprii, care să urmărească şi să asigure îndeplinirea obligaţiilor prevăzute de prezenta lege sau să delege această obligaţie unei terţe persoane;
* să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să o transmită anual agenţiei judeţene pentru protecţia mediului;
* să ţină evidenţa cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare, să deţină documentele justificative conform cărora aceste operaţiuni de gestionare au fost efectuate şi să o pună la dispoziţia autorităţilor competente, la cererea acestora;
* să permită accesul autorităţilor de inspecţie şi control pe amplasament şi la documentele care conţin informaţii referitoare la originea, natura, cantitatea şi destinaţia deşeurilor;
* este interzisă abandonarea deşeurilor şi/sau depozitarea în locuri neautorizate şi generarea fenomenelor de poluare prin descărcări necontrolate în mediu;
* eliminarea deşeurilor în afara spaţiilor autorizate în acest scop este interzisă;
* să întocmească şi să implementeze un program de prevenire şi reducere a cantităţilor de deşeuri provenite din activitatea proprie sau de la orice produs fabricat şi să adopte măsuri de reducere a periculozităţii deşeurilor;

**−** respectarea prevederilor O.G. nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

**−** respectarea prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin H.G. nr. 210/2007;

**−** instruirea periodică a personalului de exploatare asupra măsurilor de protecţia mediului, a obligaţiilor şi responsabilităţilor ce le revin, precum şi a condiţiilor din actele de reglementare, în vederea respectării legislaţiei de mediu în vigoare;

**−** respectarea prevederilor Legii minelor nr. 85/2003 şi a Normelor pentru aplicarea Legii minelor, aprobate prin HG nr. 1208/14.10.2003, cu modificările şi completările aduse prin Legea nr. 237/2004, prin Legea nr. 284/2005 şi prin OUG nr. 101/2007;

**−** respectarea prevederilor Ordinului comun A.N.R.M./M.M.S.C./M.E., nr. 202/2881/2348 din 4 decembrie 2013, pentru aprobarea Instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere;

**−** respectarea prevederilor H.G. nr. 170/2004 privind gestionarea anvelopelor uzate, cu modificările și completările ulterioare;

**−** respectarea prevederilor H.G. nr. 235/2007 privind gestionarea uleiurilor uzate;

**−** materialul steril rezultat din activitatea de exploatare se va utiliza la lucrări de refacere a terenului, în zona de unde a fost extrasă deponia de agregate minerale;

**−** ambalajele care conţin reziduuri sau sunt contaminate cu substanţe periculoase se vor depozita în condiţii corespunzătoare, conform fişelor tehnice, până la predarea către societăţi autorizate în eliminarea acestora;

**−** prezenta autorizaţie de mediu nu exonerează de răspundere titularul de activitate în cazul producerii unor accidente în timpul desfăşurării activităţii pentru care a fost emisă.

Titularul activităţii mai are următoarele obligaţii:

* să notifice A.P.M. dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii;
* să notifice A.P.M. la reactualizarea/revizuirea contractelor/avizelor şi a celorlalte acte care au stat la baza emiterii prezentei autorizaţii de mediu;
* să depună documentele solicitate prin prezenta autorizaţie, în forma şi la termenele stabilite;
* să asigure (la solicitarea A.P.M. Bistrița-Năsăud) toate datele necesare pentru întocmirea inventarului anual de emisii;
* să ia măsurile corespunzătoare potrivit cu natura și amploarea pericolelor previzibile, în scopul evitării pagubelor și reducerea la minim a acestora;
* să asigure condițiile tehnice și organizatorice pentru activitățile desfășurate, astfel încât să se prevină riscurile pentru persoane, bunuri sau mediul înconjurător;

**−** în cazul poluărilor accidentale se va anunţa imediat Agenţia pentru Protecţia Mediului Bistriţa-Năsăud, tel. 0263-224064 şi Comisariatul Judeţean Bistriţa - Năsăud al Gărzii Naţionale de Mediu, tel. 0263-213194. Poluatorul va suporta consecinţele prejudiciului creat, precum şi costurile pentru înlăturarea urmărilor, conform Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţele de Urgenţă ale Guvernului nr. 114/22.10.2007, nr. 164/19.11.2008 și nr. 58/16.10.2012.

Cu minimum 45 de zile înainte de expirarea prezentei autorizaţii de mediu se va depune solicitarea autorizaţiei de mediu, conform prevederilor Ordinului M.M.D.D. nr. 1798/2007, modificat cu Ordinele M.M.P. nr. 1298/2011 și nr. 3.839/2012.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă de la** …….2016, **data eliberării, până la** ………..2021.

**Nerespectarea prevederilor autorizaţiei atrage după sine suspendarea şi/sau anularea acesteia după caz,conform art.17, alin.(3) al O.U.G. nr.195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului activităţii.**

**I.Activitatea autorizată**

**1.** Dotări (instalaţii, utilaje, mijloace de transport utilizate în activitate):

**−**extracţia agregatelor: *1 excavator, 1 încărcător frontal;*

**−** mijloace de transport utilizate în activitate:*1 autobasculantă cu capacitate de 16 t;*

**2.** Materiile prime, auxiliare, combustibili şi ambalaje folosite - mod de ambalare, de depozitare, cantităţi:

**−** materii prime: *agregate naturale reprezentând un orizont din nisip şi pietriş cantonat în albia majoră a râului Someșul Mare, în volum de 1.300 m3;*

**−**combustibili: *motorină, pentru utilaje consum specific de cca. 12 l/h pentru fiecare, iar pentru mijloacele de transport, consum specific de cca. 30 l/100 km.*

*Mijloacele de transport se aprovizionează de la sediul societății (gospodăria de combustibil), iar pentru utilaje, cu autocisternă de 1.000 l de la sediul societății;*

*Reparațiile curente se efectuează în atelierul de reparații auto din incinta bazei de producţie a titularului (Secția Utilaj Transport) – din municipiul Bistrița, str. Cuza Vodă, nr. 17 A.*

*Nu se fac schimburi de ulei pe amplasament.*

*Anvelopele uzate sunt păstrate temporar în magazie cu suprafața betonată și sunt predate la unități specializate;*

**3.** Utilităţi - apă, canalizare, energie (surse, cantităţi, volume): *nu are;*

**4.** Descrierea principalelor faze ale procesului tehnologic sau ale activităţii:

*Principalele faze ale activităţii care se desfăşoară pe amplasament sunt:*

*• deschiderea zăcământului pentru exploatare;*

*• pregătirea zăcământului pentru exploatare;*

*• exploatarea agregatelor de râu din zăcământ;*

*• transportul agregatelor de râu (la stația de sortare÷spălare÷concasare din vecinătatea perimetrului de exploatare, funcționarea ei fiind reglementată prin autorizația de mediu nr. 217/2012).*

***A.*** *Deschiderea zăcământului pentru exploatare*

*Accesul în zonă se realizează din DJ 172 Cociu ÷ Mocod, pe drumul de exploatare existent. Acest drum va fi permanent întreţinut.*

***B.*** *Pregătirea zăcământului pentru exploatare*

*Lucrările de pregătire au drept scop îndepărtarea păturii de sol vegetal situat deasupra zăcământului de nisip şi pietriş, devansat de lucrările de exploatare. Aceasta este formată din pătura de sol vegetal. După îndepărtare, solul vegetal va fi încărcat în mijloace auto şi va fi transportat pe amplasamentele unde societatea are de executat lucrări pentru refacerea mediului, cu aşternere de sol vegetal şi plantări de arbori/arbuşti.*

***C.*** *Lucrări de exploatare*

*Din perimetrul temporar de exploatare se vor exploata cca. 1.300 m3 de produse valorificabile (nisipuri şi pietrişuri, resurse care nu au fost omologate sau înregistrate).*

*Lucrările de exploatare se realizează cu un excavator, cu încărcarea materialului direct în mijloacele de transport auto, pentru transport la staţia de sortare-spălare. Exploatarea se va face în fâșii longitudinale cu lățimea de 5-7 m și lungime între 20-60 m, într-o singură treaptă, adâncimea maximă de exploatare fiind până la cota 272,85 m, nivelul acviferului freatic fiind situat la cota 271,85 m (conform autorizației G.A.). Agregatele minerale exploatate se încarcă direct în mijloace de transport, fără a se face depozite intermediare.*

***D.*** *Transportul agregatelor*

*Se face cu mijloacele de transport proprii. Pentru transport este utilizată o autobasculantă cu capacitatea de 16 t, pe drum de exploatare existent.*

**5.** Produsele şi subprodusele obţinute - cantităţi, destinaţie: *agregate minerale, 1.050 m³;*

**6.** Datele referitoare la centrala termică proprie - dotare, combustibili utilizaţi (compoziţie cantităţi) producţie: *nu este cazul;*

**7.** Alte date specifice (cod-uri CAEN care se desfăşoară pe amplasament, dar nu intră pe procedura de autorizare): *nu este cazul;*

**8.** Programul de funcţionare: *8 ore/zi, 5 zile/săptămână, 240-250 zile/an.*

**II. Instalaţiile, măsurile şi condiţiile de protecţie a mediului**

**1.** Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):

🢫*pentru sol:*

**−** *căi de acces balastate şi platforme balastate pentru staţionarea autobasculantelor şi utilajelor;*

🢫 *pentru aer:*

**−** *utilajele și mijloacele de transport utilizate vor fi verificate periodic pentru încadrarea emisiilor în limitele prevăzute de legislația în vigoare. În perioadele lipsite de precipitații se va executa, ori de câte ori este necesar, umectarea drumului de acces la perimetru pentru prevenirea antrenării prafului în atmosferă.*

**2.** Alte amenajări speciale, dotări şi măsuri pentru protecţia mediului: *nu are;*

**3.** Concentraţiile şi debitele masice de poluanţi, nivelul de zgomot, de radiaţii, admise la evacuarea în mediul înconjurător, depăşiri permise şi în ce condiţii:

🢫 *pentru zgomot: nivelul de zgomot echivalent exterior provenit din activitatea desfăşurată se va încadra în limitele prevăzute de STAS 10009/1998, respectiv 65 dB la limita perimetrului;*

🢫 *pentru aer: pulberi în suspensie (totale): 0,15 mg/m³ (valoare limită zilnică), pulberi sedimentabile: maxim 17 g/m²/lună, conform STAS 12574/1987 privind aerul din zonele protejate;*

🢫 *pentru sol: depozitarea provizorie a deşeurilor numai pe amplasamente amenajate, conform O.U.G. nr. 21/2002, privind gospodărirea localităţilor urbane şi rurale, aprobată cu modificări prin Legea nr. 515/2002.*

**III.Monitorizarea mediului**

**1.** Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor: *pentru aer: pulberi sedimentabile - 1 determinare/an (în perioada de funcționare);*

**2.** Datele ce vor fi raportate autorităţii teritoriale pentru protecţia mediului şi periodicitatea:

* *cantităţile de deşeuri rezultate din activitate, pe categorii şi destinaţii de valorificare;*
* *copii după documentele de transport a deşeurilor în vederea valorificării/neutralizării;*
* *copii după determinările de la punctul 1;*
* *situaţia lucrărilor executate pentru refacerea mediului,*

*anual şi la solicitare.*

***Se va notifica la A.P.M. Bistriţa-Năsăud orice modificare survenită faţă de prevederile autorizaţiei - înainte de realizarea modificării*** *sau orice incident cu efect negativ asupra mediului înconjurător.*

**IV. Modul de gospodărire a deşeurilor şi a ambalajelor**

**1.** Deşeurile produse (tipuri, compoziţie, cantităţi):

**−** *cod 01 01 02 ÷ steril şi pământ din decopertare: cca. 250 m³;*

**−***cod 20 03 01 ÷ deşeuri menajere şi asimilate, care se colectează în saci menajeri și la sfârșitul fiecărei zile de lucru se transportă la sediul societății;*

**2.** Deşeurile colectate (tipuri, compoziţie, cantităţi, frecvenţă): *nu este cazul;*

**3.** Deşeurile stocate temporar (tipuri, compoziţie, cantităţi, mod de stocare):

**−** *steril și pământ din decopertare, depozitat temporar în incinta;*

**−** *deşeurile menajere sunt stocate provizoriu în saci menajeri;*

**4.** Deşeurile valorificate (tipuri, compoziţie, cantităţi, destinaţie):

**−** *steril și pământ din decopertare, care se va utiliza la lucrările de refacerea mediului și la întreținerea drumului de acces;*

**5.** Modul de transport al deşeurilor şi măsuri pentru protecţia mediului: *cu mijloace de transport protejate împotriva pierderilor, deşeurile menajere, cu mijloacele de transport specializate ale societăţii de salubrizare;*

**6.** Mod de eliminare a deşeurilor (depozitare definitivă, incinerare): *deşeurile menajere, transportate zilnic la sediul societății – colectate, transportate şi depozitate prin relaţie contractuală cu operatorul de salubritate;*

**7.** Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform H.G. nr. 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului ori de câte ori sunt solicitate.*

**8.** Ambalaje folosite şi rezultate: *recipienți din materiale plastice sau metalici, cu capacități între 5 și 200 l pentru uleiuri, benzină și motorină, se refolosesc;*

**9.** Modul de gospodărire a ambalajelor (valorificate): *se reutilizează.*

**V. Modul de gospodărire a substanţelor şi preparatelor periculoase**

**1.** Substanţele şi preparatele periculoase produse sau folosite ori comercializate/ transportate (categorii, cantităţi): *consumurile specifice pentru activitatea de exploatare sunt următoarele:*

**−**  *motorină – cca. 12 l/h pentru utilajele cu care se realizează exploatarea agregatelor și cca. 30 l/100 km pentru mijloacele de transport – cca. 600 l/lună;*

**−** *uleiuri minerale pentru completare și gresare – cca. 5 l/lună.*

*Schimburile de ulei pentru utilaje și mijloace de transport se fac numai la sediul societății, în atelierul de întreținere;*

**2.** Modul de gospodărire (ambalare, transport, depozitare, folosire/comercializare):

ambalare*:*

**−** *motorina: mijloacele de transport se aprovizionează de la gospodăria de combustibil din baza de producție a societății, iar pentru utilaje de exploatare, se utilizează o autocisternă de 1.000 l, prevăzută cu sistem de golire direct în rezervorul utilajelor și cu tavă de retenție;*

**−** *uleiul mineral pentru completări se aduce în recipient din plastic, de 1 ÷ 5 l, care se returnează la sediu, la magazia centrală;*

folosire/comercializare:

**−** *motorina se utilizează ca şi carburant pentru funcţionarea utilajelor şi a mijloacelor auto;*

**−** *uleiurile minerale se folosesc ca agenţi de lubrifiere pentru funcţionarea utilajelor;*

**3.** Modul de gospodărire a ambalajelor folosite sau rezultate de la substanţele şi preparatele periculoase:*ambalajele**goale se reutilizează pentru aprovizionare. Ambalajele metalice care nu mai pot fi reutilizate, contaminate cu produse petroliere, se vor recupera prin agenţii economici furnizori sau se vor depozita provizoriu până la eliminare prin agenţi economici autorizaţi în acest scop.*

**4.** Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident: *se va asigura întreţinerea în stare bună a utilajelor şi mijloacelor de transport folosite şi se va face verificarea tehnică periodică a acestora pentru a se evita scurgerile de produse petroliere de orice fel. Se va respecta fişa tehnică de securitate pentru fiecare substanţă periculoasă utilizată şi va fi instruit personalul cu privire la manipularea şi folosirea acestor substanţe.*

**5.** Monitorizarea gospodăririi substanţelor şi preparatelor periculoase:

**−** *se vor respecta normele impuse prin legislaţia în vigoare privind manipularea, depozitarea şi transportul acestora. Se va ţine evidenţa cantităţilor utilizate şi a modului de gospodărire a substanţelor periculoase utilizate, cu înregistrare într-un registru cu regim special, care se va pune la dispoziţia persoanelor împuternicite cu inspecţia în situaţia unor verificări;*

**−** *se va ţine o evidenţă privind uleiurile minerale şi sintetice folosite, cantitatea, calitatea, provenienţa, localizarea şi înregistrarea stocării uleiurilor uzate, precum şi o evidenţă strictă privind cantitatea şi calitatea uleiului uzat predat în vederea tratării/valorificării/eliminării.*

DIRECTOR EXECUTIV, ŞEF SERVICIU AVIZE,

ACORDURI, AUTORIZAȚII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Cornelia Vrăsmaș